

|منتدى الشعر الشعبي شعر ، شعر شعبي عراقي 2013 ، شعر شعبي عراقي 2014 ، اشعار عراقية ، اروع الاشعار العراقية ، اجمل الاشعار العربية ، اروع الاشعار ، اجمل الاشعار ،ابوذيات عراقية ، ابوذيات 2013 ، ابوذيات 2014 ، اجمل الابوذيات العراقية|


| ||LinkBack||أدوات الموضوع||انواع عرض الموضوع|


كُتب :
[ 06-09-2013 ]
||رقم المشاركة : ( 1 )|


اجيت اركض وانادي بإسمك اليوم
حس بشوكَـ كَلبي وشوف هاللهفة !
اجيت اعلن محبتي وأرخص الروح
دشوف الكلمه من تنكَال عالشفة
اكَضِي الليل كله دموعي عالخدين
تمنيت اعله صدرك أبجي وتـنــشفة
قاسي وياي ليش احجيلي يالمحبوب
شنو الذنب الفعلته وآني ماعرفة ؟!
صارحني دخيلك لاتعذب الروح
ترة النيران بيدك تلهب وتطفة
يوم اللي رحت عني ومشيت بعيد
صفكت بأيدي حيل وصحت ياوسفة
صرت بحلوكَـ أهلي والخلك والناس
علج وبسمعتي يطعنون! موكلفة؟؟
اشوكت تصبح الية اشوكت مومليت
ولك فاض الصبر وبحضنك ارد اغفة
وعالحلوة والمرة كَلت اعيش وياك
وانسه احزاني كلهة ودمعي ماذرفة
شينك كله اجرعه ومااتركك يوم
تدريني يغالي من الوفه أوفة
أحب كل كلمه منك عادي شنهو تكول
لسانك ياحبيبي ما امل حرفة
ماأثر عليك الغزل؟! بسك عاد !!
تتكبر علية وايدك مجتفة
دحضني يخايب واطفي نار الشوكَـ
دنطيني حنان َكَليبك وعطفة
وكَللي اهواج اني ومكدر بلياج
وراح اخطب واحدد موعد الزفة
صار سنين مااعرف ضحك وافراح
شسوي بدنيتي الوياية مختلفة
بس هسه اظن راح ابتسم للموت
لان كلمة احبج والله بيهة اشفة
ماتعرف قدرهة بكَلبي يمكن هاي
حقك ماشفت بجدامي اكو رجفة
الله يديم حبنه ويبقه شامخ دوم
وريت ابعين كل حاسد عمه وتطفة
وريت بعين كل حاسد عمه وتطفة
وسلامتكم
ساره ...
اتمنه يعجبكم قلمي البسيط
فخر للسما اني قمرهم معجب بهذا.